
Apariții bolnave în 


Asociațiunea noastră e întemeiată de marii 
ei urzitori pentru o țintă nespus de frumoasă 
şi de sfântă: pentru literatura și cultura popo- 
rului român. Înaintașii noştri cu zeci de ani 
înainte au fost convinşi de temeinicia ade- 
vărului, care astăzi își pretinde tot mai în- 
verșunat drepturile sale: că numai un popor 
care-şi crește și întărește sufletul din aurul 
cel mai curat al culturii adevărate e vrednic 
de vieață și e capabil să trăiască. De aceea 
au ridicat.ei steagul cel alb, curat ca neaua, 
ce înalță inimile şi le umple de pace rod- 
nică, steagul culturii noastre. Și cât le-a aju- 
tat Dumnezeu și cât le-au permis împreju 
rările, ei n'au lăsat niciodată să se încline 
această flamură a nădejdilor noastre de mai 
bine. Au dus-o tot înainte. Unora din gene- 
rația noastră cea mai proaspătă li-e ușor să 
spună că în cutare și cutare period de ani 
se poate observă o stagnare în drumul spre 
ținta frumoasă a „Asociațiunii“ noastre. 

Dar cei cari cunosc împrejurările în cari 
sa înighebat și a trebuit să se consolideze 
„Asociaţiunea“ noastră, de bună seamă că 
vor judecă altcum, și judecata lor va fi cea 
adevărată. E altceva să clădești în fantazie 
și altceva să muncești în practică. Acelaș om, 
până ce cu fantazia a întruchipat un întreg 
palat măestru, în realitate abia a putut pune 
un bolovan de temelie. 

Trebue să recunoaștem cu toții, că „Astra“ 
a făcut până acum ce i-a stat în putință. 
Dacă o împrejurare ori alta, care se puteă 
folosi spre binele ei, a fost trecută cu ve- 


1) Conferinţă cetită la adunarea generală a Aso- 
ciaţiunii din Sibiiu, 

societatea noastră.” 


derea, încă nu-i permis ca oricine să ridice 
piatra. 

De cine a fost concepută idea „Astrei“ şi 
ținta pentru care se luptă? Știm cu toţii: 
de acei bărbaţi ai noştri cari au format bo- 
găția şi mândria poporului nostru, ce ieşiă 
din robie. Din acei oameni, cari s'au învred- 
nicit de-o creștere aleasă, de-o cultură te- 
meinică. Pe cine s'a răzimat această „Asocia- 
țiune“ a noastră, cari au fost stâlpii acestui 
întâi palat naţional al nostru? Dintruntâi tot 
aceea mână de oameni cari au făcut şi în- 
ceputul, dar la cari se adăugau, an de an, 
puteri noue, membri din pătura cultă a po- 
porului nostru. Aceşti ostaşi noi veniau cu 
însuflețire lângă steagul înălțat de bătrâni, 
veniau cu acelaș ideal în suflet. 

Se conduceă dar și atunci „Astra“ și se 
răzimă şi atunci, ca şi astăzi, pe pătura 
noastră cultă. inta „Astrei“ e, vezi bine, să 
cuprindă, să câștige pentru lupta pe care 
o poartă nu numai o pătură a poporului, ci 
poporul întreg. Să se poată răzimă, în ajun- 
gerea idealului pe care îl urmează, pe fie- 
care suflet românesc din patrie. Până la 
ajungerea acestei dorințe, însă, de bună seamă 
va mai trece multă vreme, pentrucă lupta 
ar fi atunci de jumătate purtată. lar când 
e vorba de un întreg popor, știm că pentru 
aşa ceva decenii nu ajung. E adevărat că chiar 
şi acuma interesul poporului față de „Astra“ 
ar puteă fi mai mare în unele ţinuturi, unde 
avem despărțăminte harnice. Dar trebue să 
ne dedăm cu faptul că pentru orice țintă 
bună și frumoasă trebue multă zdroabă și 
multă energie risipită. lar societatea noastră 
cultă, ca societate tânără ce este, cam începe 

să-și piardă răbdarea când vede că o schim- 
bare ce ar fi să se producă în poporul nostru 
merge pe încetul. De câteori n'am auzit cu toții 
în vremea din urmă tânguirile unora șa al- 
tora din societatea noastră cultă: „Toate po- 
verile culturii naţionale sunt în cârca noastră: 
Ziarele, colectele, producţiile „Astrei“, „Fon- 
dul de teatru“... Poporul nimic“. E adevărat 
faptul acesta în multe privințe, dar nu e ade- 
vărat dintr'un punct de vedere capital: ace- 
ste contribuții nu-i iertat să le luăm ca o 
sarcină a noastră, a păturii culte, ci ca o 
datorință. Și încă numai ca o mică datorinţă, 
pentrucă ne atinge numai averea, nu și acti- 
vitatea noastră. Când va ajunge și poporul, 
ca din propria lui inițiativă să jertfească 
pentru interesele culturii naționale, atunci, 
să credeţi, am ajuns foarte departe. 

Dar’ pentruca să ajungem aici, se cere 
înainte de toate ca pătura cultă a poporului 
nostru să fie într'adevăr pătură cultă, să fie 
totdeauna floarea cea mai curată și mai să- 
nătoasă a neamului, să fie pildă vie în ochii 
tuturor prin strălucirea tuturor virtuților. 
Altfel nu numai că „Astra“ noastră va fi încă 
vreme indelungată departe de ajungerea țintei, 
ci rând pe rând se vor împrăștiă, se vor da 
la o parte proptelele cari o susțin și astăzi, 
membri societății noastre culte, și va remâneă 
steagul fără de ostași cari să-l ducă înainte 
spre izbândă. 

Să ne gândim bine: poziția noastră ca 
societate cultă diferă cu totul de poziţia altor 
societăţi culte, la alte popoare, într'alte țări. 
Datorinţele noastre față de noi înșine, față 
de poporul nostru, față de cultura noastră 
și lipsele ei, sunt nu numai datorinţe curat 
omenești, datorințe de om superior, ci sunt 
datorinţe cari taie adânc în caracterul nostru 
de intelectuali români. Și dacă nu sunt împli- 
nite nu-ți strici numai ție ca om, ci strici 
cauzei întregului popor din care faci parte. In 
Germania, în Franţa sau chiar aiurea, pătura 
cultă are un strâmt refugiu ce e drept, dar tot 
are: Acolo e statul, îngrijească-se de massa 
cea mare a poporului. Dar la noi, care inte- 
lectual ar cuteză să spună astfel de cuvinte? 

Pentruca „Astra“ noastră să aibă totdeauna 
bărbaţi vrednici pentru a o conduce, pentruca 
„Astra“ să aibă din an în an tot mai mulți 

ostaşi subt steagul său, ţin eu, cu îngă- 
duirea d-voastră, să-mi arăt unele temeri, 
cari nu sunt numai ale mele, cu privire la 
cea mai proaspătă pătură de intelectuali ai 
noștri, temeri pe cari le numesc „Apariţi 
bolnave“ și cari, dacă sar adeveri în masse 
mari, ar fi pentru „Astra“ noastră o lovitură 
foarte adânc simțită, pentru însași pătura 
noastră cultă un prilej de desbinare, de ură 
și de certe. 

Ţin să-mi spun aceste observări, chiar 
pentru motivul că eu sunt convins că încă 
multă vreme „Astra“ noastră numai cu aju- 
torul păturii culte a societății noastre poate 
să lupte pentru scopul său atât de frumos. 
Și țin să adaug, că chiar pentru „cultura“ 
păturii noastre culte „Astra“ trebue să ve- 
gheze mereu, pentrucă până nu vom aveăo 
clasă de intelectuali neexcepționabili, spor 
mare nu vom face, fiindcă ostașii din frunte 
tot ei vor trebui să fie în toate timpurile. 

In scopul acesta ar fi de dorit ca cu oca- 
ziunea adunărilor generale ale „Astrei“ să 
se discute cât mai mult chestii de acelea 
cari agită vieața noastră socială. Dacă multe 
din slăbiciunile noastre ni le tăinuim în cursul 
anului, ar fi de dorit ca cel puţin odată pe 
an să ne facă cineva atenți asupra lor, aici 
când suntem întruniți mai mulți. Și o astfel 
de lucrare nu ar trece peste drepturile „As- 
trei“. E făcută doar să vegheze asupra culturii 
poporului român. lar cultura, în înțelesul ei 
cel mai adânc, are datorințe nu numai asupra 
minții cu cunoștințele, cât mai ales asupra 
inimii cu sentimentele și manifestările sufle- 
tești toate. 

Și dupăcum „Astra“ trebue, de pildă, să 
înfiereze un curent literar care ar fi stricăcios 
poporului nostru, tot astfel trebue să exami- 
neze, să judece deosebitele manifestări din 
vieața noastră socială, și pe cele bune și 
sănătoase să ni le pună ca pilde de urmat, 
iar pe cele nesănătoase să le înfiereze și să 
cerce a le distruge cu autoritatea ei de edu- 
cătoare a societății noastre. Și n'ar puteă 
să-i iee nime în nume de rău activitatea 
aceasta, pentrucă ar lucră doar pentru cul- 
tura poporului, pentru curățirea sufletelor 
noastre de burueni și sădirea acelor suflete 
cu flori binemirositoare, 

In ce mă privește, rog să nu fiu înțeles 
greșit. Îmi cunosc valoarea Și putinţa mea 
cu mult mai bine decât să am pretenţia a 
vă da d-voastre sfaturile mele, sau să vă 
comunic nu știu ce teorii asupra vieții și a 
societății. Pe mine, rog, să mă luaţi ca un 
simplu observator care și-a notat impre- 
siile de căpetenie. și vi le comunică și 
d-voastre. Să nu fiu bănuit deci ca un 
dujman al păturii noastre culte și ca un 


din celea străine sunt pline de tineri de ai 
noștri. La școlile superioare, universităţi, 
acedemii tot mai tare se urcă numărul Româ- 
nilor. Chiar seminariile pentru clerici se îm- 
populează din an în an mai mult și sar 
împopulă și mai tare, dacă i-ar puteă cu- 
prinde pe câți ar vrea să meargă. Obser- 
vând faptul acesta, ar trebui să ne bucurăm 
din toată inima și să zicem, poporul nostru, 
oprit atâta vreme dela carte, acum urmează 


Comuna Sâniosif. 


idealizător al poporului. Nu. În lumea aceasta 
nu-i nici o clasă socială ideală. Nici inte- 
lectual, nici meseriaș, nici țăran. Menirea 
tuturor e să țintim însă vecinic spre ideal, 
deși nu-l vom ajunge niciodată. Și lupta 
aceasta totuș e necesară, pentrucă e singura 
luptă frumoasă din vieaţă, și pentrucă fără 
ea ar pune pe noi stăpânire .simţemintele 
cele mai josnice. 

lată dar aceste apariţii bolnave în 
tatea noastră. 

A) Observăm an de an cum se sporește 
pătura noastră cultă. Liceele noastre și multe 


socie- 


să o soarbă cu lăcomie, să 
folosul neamului. 

Dar iată că mai observăm un lucru. In 
aceeaș vreme, când aproape în fiecare zi 
ne sosește un om cu diplomă, om tânăr, har- 
nic, sănătos, și se alătură clasei noastre culte, 
această clasă pare a nu se fi îmbogăţit cu 
nimic. Cetești odată numele noului sosit în 
ziare, când şi-a luat diploma, ori când s'a 
căsătorit, și apoi dispare de pe orizontul 
vieţii sociale române, ca să mai apară cine 
știe când, de tot rar. Observăm că vin ostași 


nui pe fiecare zi, dar lupta merge încet, ca 
5 1 


poată fi spre 

și când acești ostași ar veni învinși deja. 
Cetești cu bucurie că cutare sau cutare 
tânăr s'a așezat într'un ținut părăsit de Dum- 
nezeu și sperezi că va începe și pe-acolo 
o adiere a culturii românești. Stai însă și 
aștepți zădarnic. 

Urmează dela sine întrebarea: dacă azi tine- 
rimea noastră inundează școlile, de bună 
seamă o putere mare îi mână înainte, au 
ceva îndemn în sufletul lor, care-i face să 
treacă peste multe greutăţi. Și de fapt, trec 


1 anpa E —————— 


Fruntariul bisericii din Sâniosif. 


peste multe greutăţi. Majoritatea tinerilor 
noștri sunt din părinţi săraci, ori destul de 
săraci, fie ei țărani ori intelectuali, și până 
să termine o școală superioară numai ei știu 
cât au să îndure. Așadar urmărirea vrunui 
ideal înalt îi mână în lupta asta mare? Ideal 
ar fi dacă lupta aceasta i-ar petrece și în 
activitatea lor liberă dupăce au părăsit şcolile. 

Dar dupăce mulți din generația mai nouă 
nici gând nau să-și mai aducă aminte de 
flacăra ce, poate în primii ani de școală mai 
înaltă, le-a încălzit sufletele, dupăce se tot 
înmulțește numărul acelor cari cunosc o sin- 


gură luptă, pe care vom vedeă îndată cum 
o chiamă, nu putem să credem că vr'un gând 
înalt și vr'o dorință sfântă să-i fi mânat la 
școală. Trebue să spunem, cu multă durere 
de suflet, că pe cei mai mulți i-a dus şi-i 
duce la învățătură dorința, însetarea dup’o 
carieră cât mai rentabilă, ca să se 
poată răzimă în vieață pe-o avere cât 
mai mare. Principiul materialist al vieţii, 
conceput în apus ca o teorie filozofică, trans- 
cedentală la început, prinde putere Și se 
validitează și la noi în forma lui cea mai 
răspingătoare, în forma lui degenerată, în 
ediția lui comercializătoare a vieții și a sim- 
țemintelor. În fața acestui principiu, dacă 
se pogoară odată în suflet, puțin mai e 
de luptat. Are ceva demonic în sine și cel 
care-l urmează, îi râde oricui în față, dacă 
cutează să-i aducă o mustrare, sau să-i 
amintească de-un ideal pentru care ar trebui 
ostași de luptă dezinteresați. 

Cu durere constată azi la noi lumea în- 
treagă, că studentul, când termină cu gim- 
naziul, începe deja să-şi calculeze venitele 
ce le va aveă cu cutare ori cutare diplomă. 
Cu durere constatăm, că teologiile noastre, 
până nu eră congruă, abia puteau să-și re- 
cruteze elevi destui, și și atunci aproape nu- 
mai dintre aceia cari n'aveau mijloace să 
meargă pe altă carieră. — lar acum nu-i 
mai încap seminariile. ' 

Simte întreagă societatea noastră frămân- 
tarea și lupta aceasta întețită, pe care-o 
poartă pătura mai tânără, mai ales, pentru 
un traiu cât mai comod și o luptă cât mai 
puțină, 

Va zice cineva: ţinuta aceasta e foarte 
firească și nu-i de despreţuit. Fiecare om 
țintește, și trebue s'o facă, spre binele lui. 

Nu e de desprețuit, admitem, când traiul 
scutit de teama zilei de mâne ti-e numai un 
razim pentru ca sufletul tău să poată munci, 
să-și poată arătă puterile pentru folosul tău 
și al altora. Dacă pleci din acest motiv ca 
să-ți câştigi o pâne aleasă, ești bărbatul 
care ne trebue nouă. 

Dar osândim acest ideal al vieţii, când 
prin tine însuși e luat de ideal de vieață 
vrednic să te lupți pentru el, și trebue să 
osândim pe aceia cari se acață cu trup și 

suflet de el, iar la orice alte manifestări ale 
vieții sunt nesimţitori. 

Ce semn mai trist și mai dureros pentru 
viitorul păturii culte a poporului nostru poate 
fi, decât tendința aceasta materialistă! Deși 
s'ar păreă poate ridicol ori cel puţin copi- 
lăresc, nu pot să nu amintesc un fapt care 
ține în zbuciumare continuă multe suflete, 
toată vieața. Părinţii cu familie, mai ales cu 
fete la casă, dacă vreau să și le căsătorească 
trebue să se lupte zi de zi, ca zestrea să fie 
respectabilă. In multe cazuri pentru tinerii 
de azi nu 'nseamnă nimic că tu părinte ţi-ai 
crescut copila ca pe-o floare de curată, că 
i-ai format un suflet cinstit și tare pentru 
lupta vieţii. Dacă nu-i zestrea respectabilă, 
copila ta trece pe planul al doilea și al 
treilea. 

Și ce urmează de aici? Florile vieții con- 
jugale încep să pălească, să se scuture și 
la noi Românii. Bunaînţelegere e tot mai rară, 
pacea și liniștea familiei tot mai puţină. Când 
nu se mai închee căsătoriile din singurul 
motiv admisibil, acela al iubirii, ci interese 
de ordin material sunt dătătoare de ton, 
atunci legătura civilă și cea bisericească e 
numai un fleac, cei doi vor fi dujmani și nu 
prietini. Și tu, părinte, aproape întreaga vieață 
ţi-ai chinuit-o numai ca să-ți fericești familia, 
fata ta, și în urmă vezi că ai nenorocit-o. 

Sunt mulţi tineri în ziua de azi, cari din 
capul locului nu se căsătoresc, fiindcă nu 
dau peste o „partie“ după gustul lor, cu 
destulă avere. Și crește și la noi numărul 
acestora. 

Putem noi spune că astfel de indivizi 
sunt sănătoși? Cine-și are odată o carieră 
și se teme, pentru greutățile vieţii, să aibă 
familie, este el un membru care va puteă fi 
de folos societății? Niciodată. Pentrucă nau 
tărie de vieață. Pentrucă în sufletele lor nu 
luminează dorul de muncă, dorul vieţii active, 
ci mijește acolo ochiul întunecat al traiului 
comod. Ei au așteptat prea multă ușurare 
dela poziţia lor în societate, și se vede că 
numai pentru tigneala aceea visată au stu- 
diat, pentrucă altfel ar aveă curajul să-și 
iee greutăţi pe umeri. 

Mulţi spun că pretenţiile mari, costisitoare, 
ale fetelor noastre îngrozesc pe unii dela 


căsătorie. În unele cazuri, durere, e adevărat. 
Dar eu cutez să susțin că, afară de rari 
excepţii, nu se va găsi femeia aceea, care 
iubindu-și și stimându-și cu adevărat soțul, 
chiar de-ar aveă aplicare spre lux, să nu se 
cuminţească. 

Numai pentru aceasta trebue o condiție de 
căpetenie. Bărbatul să fie în stare să-i dee 
soției sale nu numai o poziţie socială și mij- 
loacele zilnice de traiu, ci ceva cu mult mai 
scump. El să fie sănătos sufletește și tru- 
pește, așa cum așteaptă el să-i fie nevasta. 
Să nu-și lege vieața de a ei atunci când e 
numai o ruină, ori când alte patimi îi întu- 
necă sufletul. De-un bărbat — în toată pri- 
vința sănătos — va ascultă oricând femeia, 
care sa dus după el din dragoste. 

Înainte numai cu vre-o cincisprezece ani 
Waveam atâtea chipuri de astfel de oameni. 
Mai înainte vreme trăiă aproape în toţi tinerii 
ce urmau școlile şi ieșiau în societate tradiţia 
bătrână: grijește ce datorințe ai față de neamul 
tău. Înainte vreme, erau încă mulți bărbați 
din marea generație dela jumătatea secolului 
trecut, cari urmăriau cu interes pe intelec- 
tualii noștri tineri și nu se opriau a-i dojeni 
și a le da sfaturi, când îi vedeau că pleacă 
pe căi rătăcite. Mai înainte eră și mai mică 
la număr clasa noastră cultă, și faptele ori 
neactivitatea cuiva se simţiă mai ușor. Astăzi, 
în epoca de formaţie care ține încă, într'o 
societate, numerice cu mult mai mare, mulți 
se pot tupilă să-și vadă de afacerile lor. 
Rari sunt cari să-i vadă, și mai puțini cari 
să-i cheme la ordine. 

Afirm eu că păcatul acesta, înțelesul acesta 
comercial al vieţii, apasă pe conștiința întregii 
noastre tinerimi de azi și a generaţiei tinere? 
Ferească Dumnezeu. Afirm numai că tot mai 
mulți sunt ceice urmează această direcţie. 
Avem, har Domnului, și acum tineri bine 
crescuți, cu gândul spre muncă ideală, cres- 
cuți astfel în familiile lor, cari numai cinste 
ne fac și cari vor fi odată foarte buni ostași 
ai culturii noastre. Și eu voiu căută, dintrun 
singur punct de vedere, cum de se înmulțește 
la noi generația cu principiul celalalt. 

Înainte vreme, mergeă la școală copilul 
cu adevărată atragere. leșiă din liceu și treceă 


la școli superioare cel mai vrednic. Pot să 
1* 

ne spună profesorii mai în vârstă, că mai 
de mult țăranul, al cărui băiat aveă să rămână 
repetent, îl luă de mână și-l duceă la coarnele 
plugului! Azi? Azi nici țăran, nici altul nu 
se prea îngrijește cum îi învaţă băiatul: numai 
să treacă, numai s'ajungă la pită. Chiar de 
rămâne corigent, nu-i nici un necaz: și alții 
au corigat și tot au ajuns domni. Așa judecă 
azi la noi mulți părinți. 

Și astfel e evident că, pe când mai înainte 
cartea eră mai mult un mijloc spre desăvâr- 
șire, din plăcere merge cine" mergeă, și ră- 
mâneă cine rămâneă, azi învățătura înseamnă 
a-ți câștigă pânea. 


Moşnegi din Sâniosif. 


Și iarăși e evident că în chipul acesta 
multe feluri de suflete se strecură în pătura 
noastră cultă, chiar suflete de-acelea cari 
War fi avut loc niciodată aci. 

Oricine va înțelege ce slabi luptători pentru 
idealul „Astrei“ vor fi acești oameni, când 
am aveă nenorocul să formeze ei majoritatea 
păturii culte a poporului nostru, ei cari din 
capul locului nici nu vor pricepe ce-i idealul 
în vieață. Înaintea lor va pluti ca ideal nu 
o stea de lumină, ci o uriașă pată neagră, 
bunăstarea materială individuală, pentru care 
vor fi în stare să dee mâna cu oricine, fără 
ales. Nu vor mai pricepe ce însemnează jertfa 
de sine. Avem, din nenorocire, până acuma 

pilde vii pe cari le știm cu toții. Ei bine, de 
astfel de oameni societatea noastră n'are lipsă 
niciodată. 

O îndreptare în privința aceasta cutez să 
spun că ar puteă urmă din două locuri. Din 
familie, și din însași societatea. Familia să 
apuce din nou firul rupt al tradiţiei bătrâne 
și să-şi pună în curat pe toți membri familiei 
cu noțiunea ce va să zică a fi intelectual 
român aici la noi. 

Societatea la rândul ei să nu pună zid între 
tinerii săraci și cei bogați. Să ne convingem 
şi să credem că o singură bogăție este pe 
pământ folositoare pentru noi și pentru alții: 
mintea și omenia. Să ne ferim de-a introduce 
moda străină, ca chiar între intelectuali de-o 
parte să așezăm pe cei bine situați, iar de 
alta pe cei cu stare mai subțirică. 

B) Începem a ne plânge tot mai mult cu 
toții de neinteresul ce-l purtăm pentru 
toate lucrurile ce nu ne privesc pe noi per- 
sonal. Pentru neinteresul acesta stagnează 
instituțiile noastre, zic mulți, și nu ne putem 
urni din loc. Pe drumul culturii naţionale 
suntem aproape acolo unde ne-au lăsat con- 
ducătorii cei dintâi. Toate instituțiile noastre 
mari sunt puse la cale de-atunci. Ce s'a făcut 
ceva nou, pentru poporul întreg, de generaţia 
mai tânără? 

La osânda aceasta de neinteresare, de 
apatie față de toate chestiile cari taie în 
vieața noastră socială, fiecare din d-voastră 
ştim că poate să adauge ceva. Cine nu cu- 
noaște, ca să încep chiar cu „Astra“, câtă 
lâncezală nu-i în despărțămintele noastre? 
Cât de cu greu se pune ceva la cale, cât de 
anevoie se face ceva. Președintele convocă 
membri din comitet și unul uită, al doilea 
are de lucru, al treilea se întoarce dela dru- 
mul jumătate! Și câți nu vor ști, chiar din 
despărțămintele unde se muncește, că 3—4 
fac totul. 

Cu cât a crescut numărul membrilor ordinari 
cel puţin, în răstimpul scurt în care pătura 
noastră cultă s'a triplificat cel puțin? 

Care-i interesul față de societatea soră 
„Fondul de teatru“? 

Cum stăm cu sprijinirea pressei şi a litera- 
turii românești ? 

Cari ne mai interesăm de știința, de istoria 

română mai ales? Bătrânii, cari n'aveau 
atâtea cărți la dispoziţie ca nui, — erau cu 
mult mai orientați decât noi. 

Care e mișcarea tinerimiij noastre de vro 
20 de ani încoace, afară de faimoasele „pe- 
treceri de vară“ de pe la sate, sau „seratele 
dansante“ de pe la orașe? 

Câţi sunt la noi pasivi din principiu, Dum- 
nezeule ? 

Acum pentru alt popor această apatie la 
tot cazul folositoare nu e, dar pentru noi e 
soră cu moartea. Căci dacă noi nu ne vom 
ajută pe noi și instituțiile noastre, cine să 
ne ajute? lar acestea sunt toate chestii vitale 
pentru noi, cari, dacă-s lăsate baltă, se răz- 
bună amar. 

Acest neinteres, care se 'vădește tot mai 
mult, va fi având el multe cauze, dar ceea 
ce-i stă la bază și-l razimă mai cu temeiu 
e principiul materialist-comercial al vieţii, 
din care caută să se adepe tot mai mulți. 
Dacă luăm lucrurile așa: piară lumea numai 
eu să pot trăi cumsecade, atunci ne dăm de 
pe râpă. Și nu ne ducem numai noi, ci tra- 
gem în prăpastie viitorul unui întreg popor. 

Cei mai mulți ne desvinovățim pentru ne- 
interesul ce-l purtăm cauzelor culturale ro- 
mânești cu ocupațiile noastre speciale. „Am 
atâta lucru, crede-mă, de nu-mi rămâne timp 
nici să cetesc o gazetă, o revistă“ spun cei 
mai mulți. 

Oare înaintașii noștri nau avut ocupațiile 
lor speciale? N'au trebuit să muncească și 
ei pentru familia lor? E adevărat că azi e 
traiul mai scump, dar și mijloacele de câștig 
sunt mai multe decât înainte. Nu munca prea 
multă e cauza desinteresării noastre, ci di- 
recția bolnavă a activității noastre. Căci o 
activitate sănătoasă, oricât de intensivă ar 
fi, e recunoscut că, departe de-a te moleși 
ori obosi, te ține vecinic treaz. Ci-când tu, 
om în toată firea, muncești o vieaţă întreagă 
numai pentru tine și ftoată activitatea aceasta 
e înfrigurată de gândul bunăstării materiale 
proprii, să ai oricât timp liber, lucrurile ce 
nu taie în interesele tale nu te agită, nu te pot 
agită, pentrucă ajungi nesimțitor pentru ele. 

Și din starea aceasta sufletească se ajunge 
la două apariții bolnave. Ori zicem așa: Cu- 
tare și cutare trebue să se intereseze. Ei sunt 

puși în frunte. Ei wau altceva de lucru.” Și ne 
apucăm să criticăm pe toată lumea că nu-și 
împlinește datorințele, încheind cu „să nu 
fiu eu așa de ocupat, le-aș arătă eu cum 
trebue muncit“. 

Ori apoi iasă la iveală, rar, ci mai mult 
se ascunde în sufletele noastre convingerea 
urâtă: „Eu și așa nu pot folosi nimica. 
Cu ce-aș puteă eu ajuta?“ Și de-aici încolo 
ne turtim formal, ca să mă exprim astfel. 

Ca să asanăm acest rău nu ne-ajută la 
nimic terfelirea în pressă, ori cearta perso- 
nală, ori disprețul. Nu ne trebue îndemnuri, 
ci ne trebue un leac cu mult mai radical: 


Babe din Sâniosif. 


Suflete ne trebue, suflete cari să samene 
cu a înaintaşilor noștri. Și dacă nu ne vom 
sili acasă, în școlile cari le mai avem, în 
întrunirile permise de lege, ca să creștem 
astfel de suflete, să nu credem că le vom 
află de-a gata. Un suflet frumos, cu toate 
tendințele normale, un suflet peste care să 
adie vecinic vântul însuflețirii, a luptei des- 
interesate, — pentru alții, pentru toţi, e cea mai 
mare și mai trainică comoară. Să ne însemnăm 
că nu singura învățare de carte face pe cineva 
cult. Adevărat om cult va fi numai acela, 
care are un suflet ales, care țintește spre 
desăvârşire, pe care-l agită serios gânduri 
și sentimente înalte. Astfel de oameni însă 


www.dacoromanica.ro 


478 


nu ne dă slova rece a cărţii, ci inima părin- 
ților, a profesorilor, și sufletul societăţii în 
sânul căreia crește. 

Ca în privința aceasta să se poată luă 
un avânt de regenerare, societatea noastră 
românească ar trebui să fie cu mult mai 
sensibilă. Să nu primească în sânul său cu 
aceeaș bunăvoință pe toată lumea, și pe cei 
cari muncesc și se interesează de înaintarea 
ei culturală, și pe cei cari nu-i poartă grija. 
Ramurile verzi trebue să se cunoască tot- 
deauna dintre cele veștede sau chiar uscate. 
Când tinerii de azi vor vedeà că în pătura 
cultă românească sunt bine primiţi și apre- 
ciaţi adevărații luptători ai cauzei noastre, 
fie oricât de săraci și orice poziție ar aveă 
în societate, iar cei neactivi vor fi trecuți 
cu vederea și încunjuraţi, fie oricât de avuți 
și cu poziţii înalte, vor primi școala cea mai 
bună, și învățătura cea mai tare. 

Numai cât, spre durerea noastră, în multe 
părți pe scaunul din frunte şade totdeauna 
cel mai bogat, chiar în cazul când e cel mai 
neactiv și fără un strop de însuflețire pentru 
idealul cultural ori social al nostru, care 
în adâncul sufetului poate te disprețuește 
chiar când îi dai întâietatea. 

C) Cea din urmă apariție bolnavă, pe care 
voesc s'o ating, e specia cea mai proaspătă 
a relelor noastre, e separatismul. E o 
chestie gingașe, deşi n'ar trebui să fie gin- 
gașe. Orice popor care vrea să trăiască 
trebue să-și vadă însuși ranele de cari su- 
fere, și el să și le lege, să n'aștepte să vină 
străinul. 

Inainte de toate, noi nu suntem o clasă so- 
cială, descendenţi ai unor vechi familii nobi- 
litare. Familiile acestea cari le-am avut pe 
vremuri s'au contopit cu cei puternici și 
ne-au uitat limba. Nu ni-s de lipsă degetele 
dela mâni ca să numărăm familiile române, 
cu vechiu trecut, cari, onoare lor, și-au păs- 
trat naționalitatea. Noi, ori vrem ori ba, ne 
tragem aproape cu toţii din vechiul iobagiu 
al gliei străbune. Coborîţi-vă dela 1800 pe 
scara istoriei și veți vedeă că-i astfel. | 

La noi, așa dară, ware nici cel mai puţin 
înțeles separatismul pe acest motiv. Așa con- 
ceput separatismul nostru, cu pretenţia că 
am formă o elită, o aristocrație, ar fi absurd. 

Pe ce se bazează dar separatismul nostru? 
Eu nu ştiu pe ce se bazează, dar cunosc 
singurul motiv care ar puteă îndemnă parte 
din societatea noastră la un fel de separa- 
tism teoretic, nu însă practic: acel al cul- 
turii intelectuale. La noi afară de o aristo- 
crație intelectuală, alta nu poate să 
aibă loc. Așa o elită vrem și noi, să ne dee 
Dumnezeu cât mai multă. Pentru ea, deși 
va fi și se va simți chiar deasupra multora 
din clasa noastră cultă, nicicând nu va ri- 
dică zid chinez între sine și restul păturii 
culte, nici chiar între sine și clasa mijlocie 
sau popor. 

La noi însă Sar păreă că ni se pregăteşte 
nu o astfel de aristocrație intelectuală, ci 
una întru toate asemenea cu aristocraţiile 
străine, vecine nouă. 

Dacă acest început de separatism s'ar urmă 
mai departe, cum începe să-și arete capul 
aproape prin toate orășelele unde sunt şi de-ai 
noștri, ne-ar aduce o mare slăbire în orga- 
nismul societății noastre și multă pacoste 
ar urmă de aici. Mă rog, peste tot locul 
aproape avem două-trei familii de frunte, 
dintre cari unele o iau de tot pe seriosul 
și nu se amestecă cu alții, nu participă unde 
participă alții etc. Şi nu bagă de seamă că 
o astfel de tactică e mai mult decât ridicolă. 
Și tot ridicol e când aceea familie numai 
atunci se simte bine, când se întâlnește cu 
altă familie, dintr'alt oraş, care iarăşi e sepa- 
ratistă. Pe ce se bazează în cele mai multe 
cazuri pretenția lor de a se separă? Vedeţi 
d-voastră bine că e ridicol: în cele mai 
multe cazuri pe averea pe care sunt stă- 
pâni, şi pe luxul pe care și-l pot permite. 

Acesta este un fel de separatism, chiar în 
sânul păturii noastre culte. 

Vine apoi a doua specie, care începe să 
facă ruptură între pătura cultă întreagă și 
între societatea mijlocie a meseriașilor ce 
acum ni se înfiripă. Oricine ne-ar atacă în 
privința adevărului acestei afirmări, îl vom 
îndreptă la exemplele vieții zilnice și se va 
convinge. Va vedeă că nui lozincă socia- 
listă, ci, din păcate, un adevăr nespus de 
dureros. 

Noi pe de-oparte îndemnăm într'una po- 
porul și toată lumea să-și dee copiii și la 

meserii, că meseria e plug de aur. Şi bine 
facem. E adevărat că o clasă mijlocie puter- 
nică va fi singură în stare să ne cucerească 
oraşele, dacă va fi s'avem odată orașe româ- 
nești. 

Insă, să nu fie cu supărare, când vine un 
meseriaș în mijlocul nostru, mulți strâmbă din 
nas, ori poate mai ales multe. Când pri- 
mim vr'o învitare la petrecerile lor puţini 
mergem, când aranjăm noi ceva, nu-i învi- 
tăm. Mă rog, nu suntem pe-o treaptă socială? 
Alta ar fi dacă ne-ar sta în față cutare mare 
comerciant străin. 

Admitem că nu suntem pe-o treaptă cul- 
turală, dar, pentru Dumnezeu, cum să ajungă 
meseriașul rcmân pe-o treaptă culturală 
baremi mai aproape de tine, dacă tu îl îm- 
brâncești la cel dintâi pas ce-l îndreaptă 
spre tine? Și cum să fie comerciantul român 
ca cutare mare comerciant străin, la care 
strămoșii săi au început afacerea și ei o con- 
tinuă numai? Cum dacă nici nu-l sprijinești 
cel puțin decum să-l faci să simtă că-i ro- 
mân ca și, tine? 

Până acum avem un noroc: acela că-i 
mică clasa de mijloc încă. Dar cât ce se va 
întări, dacă vom trăi în separatism față de 
ci, sigur se vor asociă cu străinii de tagma 
lor și mai curând ori mai târziu vor ajunge, 
cu aceia deodată, în brațele socialismului 
internațional. . 

Scopul nostru însă nu poate fi acesta. Nu 
suntem atât de bogaţi și de tari încât să ne 
putem permite luxul de a cinsti străinilor 
elementele cari ar puteă sluji spre întărirea 
noastră. Şi e un adevăr cunoscut: o clasă 
mijlocie harnică, trează, adăpată de cultură 
națională e sprijinul cel mai puternic în orice 
reorganizare socială. Din firea ei mai prac- 
tică, această clasă află mai ușor mijloacele 
de a da vieaţă principiilor emanate dela con- 
ducătorii unui popor. 

Noi, până a nu cunoaște foloasele ce ni 
le poate aduce o clasă mijlocie, cercăm, 
poate inconștient, s'o depărtăm dela noi. Și 
nu s'ar cere doar nici o jertfă din partea 
noastră ca pe acești oameni harnici să-i 
câştigăm între cei mai buni luptători. Zdro- 
bind piedecile închipuite, dar nu reale, ce 
ne ţin la distanță de ei, sprijinindu-i pe ei în 


locul străinilor, ne-am folosi doar nouă în- 
șine. Azi, când principiul muncii s'a nobilitat 
așa de mult, când și-a primit apreciarea și 
consfințirea meritată, e cel puţin copilărească 
ținută unora de-a se separă pe baza deose- 
birii activității lor. 

Al treilea fel de separatism, între noi 
și popor, nu seamănă cu cele două amin- 
tite mai înainte. 

Răceala, depărtarea, ce începe a se observă 
între noi și popor nu se naște atâta din 
faptul că ne-am țineă mai presus decât po- 
porul, cât mai ales din neinteresul ce i-l 
purtăm. 

La noi s'a obișnuit toată lumea, de câteori 
e vorba de-o acțiune ce are menirea de-a 
intră adânc în massele poporului, de-a bate 
toba cea mare la gazete și de-a trezi pe 
preoți și învățători „căci a lor e datoria“. 
De câteori nu reușește vr'o astfel de acțiune, 
acești doi factori poartă vina, după gazete. 

Nime nu poate contestă rolul ce preotul 
şi învățătorul poate să-l aibă în astfel de 
mișcări. 

Dar să nu uităm un lucru de căpetenie: 
Azi nu mai suntem poporul care să se ra- 
zime în acţiunile sale numai pe acești doi 
factori. Mai de mult am fost, pentrucă nu 
prea aveam alți intelectuali. Dar azi, când 
suntem așa de mulţi, să nu ne înșelăm 
cu privire la datorințele noastre: ce se aş- 
teaptă dela preot şi învățător, se așteaptă 
și dela ceilalți intelectuali, ori poate chiar 
mai mult. Cea mai greșită convingere a zi- 
lelor noastre în privința aceasta e urmă- 
toarea: Mulți intelectuali la noi, mai ales din 
generația mai nouă spun: „Eu am slujba 
cutare. Slujba mea mă ocupă aproape cu 
totul. N'am ocazia de-a comunică cu ţăranul. 
Și când am afaceri cu el, acestea sunt da- 
raveri de. ordin material, sanitar ori altfel, 
și nu pot, nu-i timp, să-i vorbesc și despre 
altceva.“ 

Și crezând așa, îl tratează pe-un țăran de 
al nostru ca pe oricare alt străin și i se 
pare că nu-i nici un rău într'asta. 

Ei, dar acelaș țăran are de-a face poate 
și cu un străin. Și străinul încă-l întreabă, 
îl descoase, se'nțeleg asupra acelorași afa- 
ceri. Țăranul întâi nu crede nimic, nu judecă 

nimic. Dar pe drum spre casă, ori la el în 
sat, ajunge la o convingere ce-i stăruie me- 
reu în suflet: ori domn de-al nostru ori altul 
străin, tot atâta. 

La convingerea aceasta, spun nu un vis 
ci o realitate, au ajuns țăranii noștri în multe 
părți. 

Și nu e de mirat. 
= Poporul nostru a trăit atâta vreme sub sân- 
gura conducere a bisericii. Credinţa, legea lor 
i-a condus, nu atâta preoții, pentrucă știm 
cu toții gradul de cultură a preoţimii noastre 
din veacurile trecute. A trăit veacuri întregi, 
tot cu domni străini în frunte. Și inima lui 
s'a strâns de răceala ce-o suflă mereu vor- 
bele și faptele străinilor, și lumea lui de sen- 


Casa RIA din Sâniosif. 


timente a lăsat-o să se manifesteze într'o 
sferă tot mai îngustă: în biserică, în familie, 
în satul lui, cu oamenii lui. Dar față de 
străini a rămas rece inima poporului nostru. 
A rămas într'o tăcere, într'o muţenie tipică, 
a căror urme se pot vedeă și azi în puţina 
comunicativitate a ţăranului cu omul cult. 

Putem noi aşteptă dela un astfel de po- 
por o alipire dintr'una, o însuflețire trainică 
pentru conducătorii lui, pentru pătura cultă 
a lui, pentru ideile folositoare ce i se pro- 
pagă din partea acestora? 

Ca să putem munci cu succes în popor, 
ca instituțiile noastre să prindă rădăcini 
adânci în massele largi ale neamului, noi 
înainte de toate trebue să ne câştigăm în- 
crederea poporului. Fără această încredere 
orice pas e zadarnic. Poporul va zice „o fi“, 
„se poate domnule“, dar nu se va convinge. 


Chiar de ar face ceva sub impresia momen- 
tană, lucrul bun început rămâne curând 
baltă. l 

„ Dar încrederea aceasta nu ne vom putea-o 
câștigă împlinindu-ne simplu slujba ce-o 
avem. tratându-i afacerile lui ca ale ori- 
cărui străin. Trebue să-l facem să simtă în 
toate afacerile ce le avem cu el, că-i de-un 
neam, de-o limbă cu noi, că ne nutresc ace- 
leași speranțe, că țintim spre acelaș ideal. 
Și nu cu vorba, vezi bine, atunci ar fi o pa- 
rodie, ci cu fapta. 

O astfel de conduită va cere de bună seamă 
dela noi mai multă zdroabă, poate ne va 
micşoră venitele anuale cu ceva, dar alt chip 
nu-i ca să întărim legăturile, tot mai slabe, 
între noi și popor. 

Și să fiu bine înțeles. Eu nu acuz nici o 
pătură a societății noastre. Vreau să cred 
că toți ai noștri muncesc așa cum muncesc 
în bună credință, că fac bine. Sunt con- 
vins că nu-i intelectual al nostru care să 
urască poporul. De altă parte poporul, afară 
doar de regiunile unde-s stropiţi de botezul 
socialismului, nu urește pătura noastră cultă. 
Sunt cazuri când dimpotrivă se fălește cu 
noi. Și cu toate acestea, cele două suflete 
parcă nu-s rudenii. „Sunt de-ai noștri — 
spun țăranii despre noi,— dar cu toate astea 
noi cu noi și ei cu ei.“ Pe când convingerea 
ţăranului ar trebui să fie aceasta „Ei cu noi 
și noi cu ei“. Numai atunci ar fi ei pătrunși 
de adevărul că interese lepăturii cute și ale 
poporului sunt aceleași. 

Pentru câștigarea încrederii poporului se 
cer de multeori chiar jertfe mari. Pentrucă în 
privința aceasta poporul e foarte sensibil. 
Putem spune că pretinde o purtare din cale 
afară corectă. Cea mai mică greșală e în 
stare să-l înstrăineze, să-l depărteze de tine. 
Pentrucă el numai așa îşi poate închipui un 
domn de-al nostru: să se deosebească de cel 
străin ca cerul de pământ. 

Vezi bine, în convingerea aceasta a lui 
o exagerare. Dar din cât putem e datorința 
noastră să nu jignim această așteptare exa- 
gerată a lui. 

Dacă ne-am interesă dar cu toții, în orice 
carieră, de popor și de lipsele lui, dacă ne-am 
interesă așa ca el să vadă și să simtă că-i 

vrem binele, ne-am câștigă încrederea lui, 
și încrederea aceasta ar face apoi să nu se 
poată observă nici cea mai mică ruptură 
între noi și popor. Atunci acest separatism 
impropriu, ce se observă azi, ar dispăreă. Și 
în timpurile mai noue am avut prilejul să 
vedem poporul întreg ca o singură tabără, 
pornind pe urma conducătorilor. Dar ce fel 
de conducători au fost aceia? Bărbaţi în cari 
aveam cu toţii încrederez, la cari poporul pri- 
veă aproape ca la niște sfinți. 

lată, cu îngăduirea d-voastră, unele apa- 
riții în societatea noastră, pe cari le-am nu- 
mit bolnave. Sunt acestea și în vieaţa altor 
popoare, nu ca apariții, ci ca principii cari 
se pun în practică. La noi, din fericire, până 
acum sunt numai apariții, cari însă trebuesc 
nesmintit sanate. Să ne amintim, că noi pe 
plaiurile acestea suntem și vom rămânea 
un popor de luptă. lar ostașul trebue să 


fie sănătos, treaz, însuflețit, ca să facă ispravă. 
Să ne câștigăm bunăstare materială, dar 
aceea so punem încă tot la fundamentul 
cultivării poporului nostru, să n'o schimbăm 
în pufușor, cu care să cercăm a sbură dela 
trupină. Să facem din ea arme de apărare 
culturală, să nu s'aleagă din ea subțiri făşii 
de mătasă pe cari le zboară vântul. 

Să ne întărim cetățuia cu toți voinicii cari 
ne vin, dar să nu-i lăsăm străji pe dinafară, 
căci îngrabă rămânem fără ei, ci să-i ducem 
înlăuntrul zidului culturii noastre şi acolo 
să-i punem la pază. Să ne silim a crește 
suflete, pe cari să le conducă în vieață idealul 
curat, iar nu câștigul. 

Grea luptă e aceasta și grea datorința inte- 
lectualului, dela noi, recunoaștem, dar cu cât 
lupta e mai grea, cu atâta e mai scumpă cu- 
nuna ce va împodobi capetele drepţilor luptă- 
tori pentru cultura poporului nostru. 


|. Agârbiceanu. 


Cs 


Traducând pe La Fontaine...!) 


Scârbit de ticăloasele jivine 

De care zilnic mă izbesc în cale, 

M'am surghiunit și mă găsesc mai bine 
În lumea veche-a fabulelor tale. 


Te văd trecând voios la vânătoare, 
Umblând prin văi hai-hui, sărind părae, 
Pe albele poteci șerpuitoare, 

Prin codrii peste cari erai chihae. 


Pădurea te-adumbreă cu bucurie 
Și-ţi povesteă vieaţa ei intimă 

Cu tot misterul ei, lăsându-ţi ție 
Doar greutatea de-a găsi o rimă... 


Nu erau lei, nici leoparzi, nici hiene, 
Nici elefanți, nici urși, nici colibri, 

Dar tu ştiai c'un gest făcut alene 

Să-i chemi în codrii din Chateau-Thiery. 


1) Bucată inedită din Caleidoscopul lui A. 
Mirea, volumul al doilea, ce va apăreă în cursul 
acestei luni. 


Și îi primeai cu drag, zâmbind cuminte, 
lar ei veneau de peste tot pământul, 
Și-asemeni unui vrednic președinte 

Tu le luai sau le dedeai cuvântul. 


Vorbeai cu toți pe limba lor natală 

Şi-i domoleai cu varga ta măiastră... 
O, La Fontaine, ce lume ideală 

Pe lângă lumea rea din vremea noastră! 


Eră pe-atunci girafa o girafă, 
Și lupul lup, mistrețul tot mistreț, 
Și nu eră furnica pornografă, 
Nici mascurul nu se credeă isteț... 


De-aceea astăzi eu mă simt mai bine 
În lumea veche-a fabulelor tale 

Şi las să latre care cum îi vine, 
Văzându-mi vesel și senin de cale. 


A. Mirea. 


Ss 

Pe lumea cealaltă. 


Mă pregătesc să plec din satul în care am 
petrecut vara, și trebuie să-i dau socoteala 
și lui Mitruţ, care m'a slujit trei luni de zile, 
alergând cu piciorușele-i sprintene cu donița 
la apă până în sat la poștă. Treizeci de lei 
sunt parale bune pentru un copil de doi- 
sprezece ani, care nu vede gologanul câtu-i 
anul de lung, măcar că acuma știe și el des- 
tul de bine la câte bunătăți din prăvălia lui 
nea llie slujește drept cheie fermecată așa 
un ban alb găurit, ori chiar un franc de ar- 
gint cu zimți pe margini. 

Și ce ai de gând să faci tu cu atâta 
bănet, măi Mitruţ? — îl întreb eu privindu-l 
cum de sub genele plecate trăgeă cu ochiul 
sfios la monedele înșirate pe masă. 

Cu mine Mitruț e tare rușinos și nu s'ar 
uită odată drept în ochii mei când îi vorbesc, 
doamne fereşte. lar când se hotărește să-mi 
răspundă, ia odată vorba repede par'că zorit 
s'o isprăvească mai curând și răsuflă adânc 
când îi dă de capăt. Dar de astădată nu se 
hotărește. 

Cu „cucoana“ e mai deschis, ba uneori 
se avântă la taifas de-i aud de aici gurița; 
îl aud numai, nu-l și văd, căci cum mă arăt în 
uşă, numai decât pune ochii în pământ, tace 
și-și face de lucru mai departe la direticat 
prin casă ori la curăţit cartofi. 

Il aud și acuma: 

— M'a "'mtrebat domnu că ce-o să fac eu 
acuma cu atâția bani... Dar mie mi-a fost 
rușine să-i spun... 

-- Da de ce ţi-e ţie rușine de domnu, măi 
Mitruţ? 

— Nu știu. Mi-e ruşine fiindcă dumnealui 
e un domn așa de mare... Și se uită așa 
răstit la mine. 

— Da mie o să-mi spui ce ai de gând să 
faci cu banii? 

— Matale îţi spui... 

Eu îl întrebasem numai aşa, fără să mă 
gândesc mai departe; — dar acuma înce- 
peam să ascult cu interes: va să zică aveâ 
Mitruţ în căpșorul lui cu adevărat un plan 
anume, ce să facă ei cu răsplata trudei și 
alergăturii lui de toată vara.,, 


— Uite, asta am să fac, că am să dau 
banii mamii şi am să-i spun să facă o po- 
mană mare-mare pentru Ghiţișor. Da mare- 
mare. Să facă și colivă, să dea și tot felul 
de mâncare, să cumpere și haine, să dea la 
copii de pomană; să aibă Ghiţișor de toate pe 
lumea cealaltă, să aibă și ce să îmbrace... 

Se făcù tăcere. Vedeam par'că pe „cucoana“ 
înduioşată, aducându-și aminte; şi-mi adu- 
ceam aminte și eu. 

Fusese anul trecut, tot cam pe vremea 
asta, când a plecat Ghiţișor, fratele lui Mi- 
truţ, pe lumea cealaltă... Ce ușoară trebuie 
să fie pentru oamenii aceştia despărţirea de 
o ființă iubită! Ei îl văd acolo, într'o altă 
lume, aevea, așa cum l-au știut pe Ghiţișor 
aicea, aşa micuț cât i-a îngăduit Dumnezeu 
să crească și mai mult nu. De-acii pe veci 
o să rămână tot atâtica,n'are să se facă mai 
mare, — și când s'or duce și ai lui la dânsul, 
are să-i întâmpine tot așa, cu mânuţele în- 
tinse, ca atunci când se cereă hopa în poa- 
lele mă-sii, în brațele tată-său sau ale lui 
„nenea“. lar până atunci ăștia n'aveau decât 
să facă pomeni aci pe lumea asta, cu de toate 
de cari nu voiau ca să ducă lipsă Ghiţișor 
acolo... Ce credinţă fericită, ce mângăiere, și 
câtă pace și liniște sufletească recâștigată, l 
ninsă blând peste durerea potolită a rănilor 
închise... 

Și totuşi, când se bolnăvise Ghiţișor, ce 
spaimă, câtă tremurare în casa lui lon Olaru! 
Pierdută alergă mamă-sa cu el în brațe la 
doctor să-l arate, și șovăind, aproape parcă 
la tot pasul să cadă, se întorceă respinsă 
dela poartă: — „Domnu doctor nu-i acasă“, -- 
ori: „Să vii altădată, aci nare vreme domnu 
doctor“... Alb ca varul veneă dimineața Mi- 
truț la slujbă și toată ziua se învârteă ză- 
păcit, cu gândul aiurea. Nu mai scoteă nici 
o vorbă, numai tresăreă din când în când 
așa deodată, și când se credeă neținut în 
ochi se furișă peste trei grădini până la 
gardul lor și trăgeă cu urechea, ținându-și 
răsuflarea... Apoi se întorceă în goană și 
se strecură iar, să nu-i vedem, — dar eu îi 
ghiceam de pe față și din ochi bătăile pâl- 

păitoare ale inimioarei speriate.... lar când, 
după o săptămână de stăruințe, lon a putut 
da în sfârşit ochi cu doctorul, și când acesta 
drept orice mângăiere s'a răstit la dânsul: 
— „Aşa sunteţi voi, mă, — veniţi acuma 
când nu mai pot să-i fac nimic“ — a venit 
la mine și morfolind în mână hârtiuțele cu 
prafurile ce-i dăduse: — „Imi vine să-l rup 
cu dinţii!“ — mi-a zis... Nu, nu, — nu se 
despărțiseră aceștia cu inima ușoară de mi- 
cuţul ce și-a luat apoi, chiar în noaptea 
aceea, zborul pe lumea cealaltă... 

Eu nu i-am mai văzut multă vreme, căci 
a trebuit să plec chiar atunci, a doua saua 


483 
Ei, dar iată că nu l-au uitat, — iată că 
sunt în legătură necurmată cu cel plecat 
dintre dânșii; — în gândul lor, de sigur, îi 


vorbesc în fiecare zi; și se îngrijesc de 
traiul lui acolo.... lar dacă Mitrut a muncit 
cu atâta sârg toată vara, n'a fost de alta de- 
cât că în fiecare zi își făceă socoteala cât 
sa mai strâns pentru Ghiţișor, pentru mân- 
cărica lui, pentru hăinișoarele lui, departe, 
acolo, pe lumea cealaltă... 
p 

M'am svârcolit toată noaptea în pat, cu 
gândul la vorbele lui Mitruţ. Cu ochii des- 
chiși mari, vedeam prin întunerec jucând fan- 


Tineretul din Sâniosif. 


treia zi, fără să mai dau ochi măcar cu Mitrut. 
Când apoi m'am întors, anul acesta, le-am găsit 
toate ca mai demult. Un copilaș mai puțin 
într'un sat, cine mai întreabă, cine se mai gân- 
dește la asta?... Zău par'că îmi venise într'un 
rând să cred că nu se mai gândeau nici 
părinţii, că nu se mai gândeă nici Mitruţ... 

lon n'a rupt cu dinţii pe nimenea, — a iertat, 
dacă n'a uitat, — și iată-l iar trecând, în 
felul lui, cu privirea pierdută în zare, în urma 
carului cu boi. Lelea Frusina plivește în gră- 
dină sau țese la răsboiu, tot ca atunci, nu- 
mai doar că nu mai întinde capul, din când 
în când, trăgând cu urechea la fereastră... 
lar Mitruţ e tot băiatul sprinten de odinioară, 
— numai cât nu se mai furișează, peste trei 
grădini, să asculte râsete sau tânguiri ce 
nau să mai răsune niciodată,., 


tasme... Uite Ghiţişor, gras, rumen, bătând din 
palme și făcând gropiţe în obraji de bucuria 
hainelor noi și a grâului fiert în miere.... 
El râde vesel, nu-l aud, dar îl văd, căci nu-i 
așa departe ca să nu-l văd, dar ca să-l aud 
e prea departe... 

Și totuși, parcă aud ceva acuma. E o tân- 
guire slabă, un scâncet de copil.... Și tot 
mai sfășietor se ridică... lat-o! lată ară- 
tarea... 

In colţ, acolo, ghemuită.... Trupul i-l aco- 
păr zdrențe și pielea veștedă se lipește de 
oscioarele ieșite... O cunoşti ?... O, cum se 
tânguiește, cum ţipă... 

Ai alergat tu, nebun, cu ea în brațe, în 
miez de noapte, să cauţi scăpare, alinare 
chinurilor înfipte cu mii de ghiare în ini- 
mioara plăpândă ?,.. Ai îmbiat tu jertfă ce- 

rului sau iadului sângele tău propriu, pro- 
pria ta vieață netrebnică, pentru scăparea 
acesteia ce se încordă să răsbească și că- 
deâ răpusă în germenele ei... Ce-ai făcut 
tu pentru copilul acesta, sânge din sângele 
tău, ce-ai făcut pentru el în lumea aceasta 
şi ce-ai făcut pentru el în lumea cealaltă ?... 

Ochii plânși nu te privesc în față, — ei 
nu te cunosc; înstrăinatu-te-ai de dânşii, — 
ruptă e de-apururi legătura ce v'a ținut uniţi 
o clipă... Răsună vaerul și el se îndreaptă 
spre toţi, spre lumea întreagă, spre cerul de 
sus și spre pământul de jos: — Uite ce-au făcut 
din mine, uite cum m'au lăsat, cum și-au 
întors fața dela mine și mau părăsit... 

Ea este, ea... Și nici Ghiţișor nu mai râde 
acuma, ci se uită cu ochii speriați la ară- 
tarea aceasta... Ea n'are pe nimeni care să 
îngrijească de dânsa pe lumea cealaltă? Și 
ochii lui Ghiţişor se umplu de milă.... 

Mitruţ, dă-mi banii ce ţi-am dat, dă-mi-i 
înapoi! — Ori mai bine na, na-i și pe ces- 
tialalţi, ia-i pe toți, ia tot ce am, — tot, tot; 
— lasă-mi numai sufletul, şi dă-mi într ânsul 
credința ta! 

Tu crezi că eu sunt un domn mare, 
un domn bogat... Sărac sunt, Mitruţ, mai 
sărac decât cerșetorul care întinde mâna la 
toate ușile și pe care toți îl gonesc... Unde 
întinde-voi eu mâna mea ca să-mi dea cu 
ce să împodobesc frumsețea sufletului des- 
lipit de mine ?... Cu ce se cumpără aceasta, 
Mitrut? — Nu cu treizeci de lei se cumpără, 
cum crezi tu. Se cumpără cu ceeace ție ţi-a 
rămas în sufletul tău din amăgirile cele bune, 
— și din care eu nu mai am nimic, căci ve- 
nit-au amăgirile cele rele și le-au spulberat... 

Bucură-te, Mitruţ, de bogăţia sufletului tău 
sărac — și lasă-mă pe mine să plâng pe 
sărăcia bogăției mele... 

lon Gorun, 


x 


In casa de peste drum... 


Pe-obrazul stins, pe mâna-i slabă, 
Pe ochii trişti din cale-afară 

Şi-a pus pecetea ne'ndurată 
Pierduta vieții primăvară. 


E toamnă iar... și amintirea 

O poartă iar în vremi trecute 
Cu visuri, cântece și șoapte, — 
Atât de repede pierdute. 


Trecut-au ani și ani cu ele 
Şi-aceeași toamnă ne'ndurată 
Veni să-i spună iar crâmpeie 
Din vieața-i moartă, îngropată, 


De vieața ei închis” acolo 

In zidurile reci și mute 
Cu-acelaș ac în mâna-i slabă, 
Cu-acelaș dor de vremi trecute. 


Se scoală mcet... aprinde lampa... 
Mai plină-i casa şi-i mai bună, 
lar ploaia pare că-i un cântec: 

„Ce din adânc de vremi răsună... 


Cu dânsul vin uitate gânduri, 
Speranţe, vise ne'mplinite, 

Și albe nopţi înmormântate 
In dorul veșnicei ispite. 


Un cântec trist și fără vorbe 
Porneşte 'n dulcea înoptare, 
Și lampa cântă, lampa plânge 
Povestea unei vieți amare... 


lar acul, ochii și lumina 
Și ploaia care 'n geamuri bate 
Urzesc poemul plin de jale 
Al fetelor nemăritate... 
Octomvrie, 1909. Victor Eftimiu. 

Căprioara. 


De câteori vânam pe valea Călmațuiului, 
trebuiă, la întoarcere, să ne abatem la câr- 
ciuma lui Cristea Bulbuc din satul Cucueții. 

Nu vinul cel oțetit al lui Bulbuc ne făceă 
să-i călcăm pragul prăvăliei, ci poveștile lui 
de vânătoare, căci cârciumarul eră un vânător 
umblat și pușca lui băgase spaimă în iepurii 
și vulpile din zăvoaele de prin împrejurimi. 

Într'o zi, pe înserate, după o vânătoare 
slabă de tot, intrarăm în cârciuma lui, ca 
să-l întrebăm și pe el care să fi fost pricina 
de se stricau locurile de vânătoare, din ce 
în ce mai rău. ÎI găsirăm în picioare, şter- 
gându-şi îngândurat, pușca. 

„Te-am prins!... lată de ce nu mai găsim 
și noi un picior de iepure, că Bulbuc îi cu- 
răță în fiecare zi!... Așa că și azi ai fost 
la vânat?“ îl întimpinarăm dela ușă, fără să-i 
mai dăm buna-ziua,. 

Bulbuc zâmbi și, răzămându-și pușca de 
teșghea, dete din cap: 

„Pe dracu!... Am fost, e drept, dar nu 
azi. . Acii două zile am fost... dar n'am 
avut timp pân'acii să-mi șterg pușca... 

Și ai găsit ceva? 

-- Găsit!... Da ce am găsit cu, no. să 
mai găsească nimeni... Nici nu s'a pomenit 
vânat de ăsta pe aci!..“ 

Foarte miraţi, îl întrebarăm ce a ucis, da el 
în loc să ne răspundă îndată, îşi luă pușca 
de lângă teșghea și, după ce o cumpăni de 
câteva ori în mână, o atârnă întrun cui. 
Uitându-se apoi peste fereastră dinspre pă- 
dure, făcù un gest neînțeles de noi, și ne 
zise: 

„De împușcat, n'am împușcat nimic.... 
N'am vrut, că de voiam o făceam prav... 
Da, să vă spun cum s'a întâmplat: Știți cotul 
zăvoiului dinspre pădurea Domeniului?... 
Acolo stăteam de pază pe un colnic... Cre- 
deam să-mi pice vre-un afurisit de iepure... 
Poate aşteptam de două ceasuri că mi se 
urîse... Și vinele dela picioare parcă îmi în- 
țepenise de atâta așteptare... Eram gata să 
mă lipsesc pe au ziaceea de vânat, când 
deodată aud un zdupuit ca și când sar fi 
apropiat o vită... Da când mă gândeam ce 


dracu o fi cătând o vită în desimea asta, 
mă pomenesc cu o căprioară..,.. i 

— Cum, o căprioară? Căprioară pe valea 
Călmațuiului? îl întrebarăm mirați peste 
măsură. 

— Da, domnule, o căprioară... S'a oprit 
la zece pași de mine. l-am văzut și nările 
cum tremurau de frică. Stăteă nemișcată că 
par'că încremenise. Ce mă gândii atunci: Tre- 
bue să fie scăpată din vre-un parc boieresc 
— că am mai văzut eu capre de astea îm- 
blânzite... Și ce crezi, domnule, în loc s'o 
iau la ochi și s'o dobor dintrun foc, am 
țiştuit-o. S'o fi văzut atunci cum s'o întors 
şi ce săritură a făcut peste o viroagă.... 
Par'că fu o licărire... 

— Şi cum ai lăsat-o să se ducă? — îl în- 
trebarăm uimiți. 

— Da, am lăsat-o!... ne răspunse cu un 
accent de părere de rău, dar îndată schim- 
bându-și tonul, făcu un gest hotărît: 

— Am”lăsat-o să se ducă și bine am fă- 
cut !... Chiar domnul şef de ocol, căruia i-am 
spus întâmplarea, mi-a zis: Bine ai făcut, 
Cristea, de nai ucis-o... Poate că rămâne în 
pădurea statului... și se prăsește... 


-- Ce să se prăsească! — râse unul din 
noi — auzi să-i vie căprioara în țel şi s'o 
lase să se ducă !... Ce crezi că te mai în- 


tâlnești cu o așa pleașcă ?... Ba eu o ples- 
neam de-i mergeă untul... n'o mai întrebam 
de unde vine și unde se duce și dacă are 
de gând să îmmulțească vânatul de pe 
moșiile statului... Ai fost un prost, mă 
Cristea!“ 

Lui Bulbuc acum îi luciau ochii ca la un 
copoiu. El care povestise lucrurile cu atâta 
liniște, deodată izbucni. 

„Nam fost un prost, domnule! Am fost 
un dobitoc, un brânzoiu, un păcătos.... 
Parcă mi-a furat dracul minţile! Auzi eu, 
vânător bătrân, să rămân cu pușca în mână 
ca prostit, și să las vânatul să-mi arate 
coada!... Şi ce ageră sălbătăciune! 

— Şi nai căutat-o, n'ai urmărit-o? 

— Cum să n'o urmăresc... Cum mi-am mai 
venit în fire şi am văzut prostia mea, iute 

m'am luat pe urmele caprei. Am căutat-o 
peste tot locul: și pe moșia ciocoiască și în 
pădurea mare a Domeniului Coroanei, 
da de giaba!... Par'că pierise !... M'am dus 
acasă cu inima acră... Nici nu mi-a venit 
să mânânc de necaz!... 

Îmi veneă să rup arma și s'o arunc în 
gârlă... M'am culcat și tot nu-mi mai eșiă 
din cap căprioara. M'am svârcolit până în- 
trun târziu, fără să pot închide ochii. De- 
odată îmi veni gândul să mă duc să caut 
sălbătăciunea cu copoii... Repede sării din 
pat și mă îmbrăcai cât ai scăpără din piatră... 

„Ei, acù pentru o capră îți mai faci atâta 
sânge rău... Par'că cine știe ce ai pierdut!... 
Și la urma urmei, de unde știi că nu eră 
scăpată dintr'un parc boieresc. Îți mai gă- 
seai și beleaua!... 

— Şi eu cred că eră scăpată, că prea păreă 
blândă... Ș'apoi trebue să se fi întors la 
cuşca ei, că altfel o găseam eu!“ căută să 
ne încredințeze vânătorul care acum nu mai 
vorbeă cu atâta amăreală. : 

Ca să schimbe cu totul vorba, îl întrebai: 

„Da ceva mâncare n'ai 2“ 

Vânătorul se gândi puţin și deodată izbucni: 


Tineretul din Sâniosif la „Invârtită“ (1909). 


Cu copoii după mine, am intrat în pădure. 
Eră lună, de ai fi zărit și sitarul din culcușul 
lui. Am alergat ca un năuc. Desfundai toate 
ascunzătoarele, dar degiaba, n'am dat de 
urma ei. 

— Cum să dai! — zise unul din noi — capra 
nu-i iepure ca s'o întorci cu copoii. Ea când 
se pornește, apoi o ia înainte; trece și prin 
oraș, dar nu se mai întoarce!... 

- Să fie a dracului de capră! — oftă 
Bulbuc, aruncând o privire amenințătoare 
spre braniştea din vale, care în umbrele 
nopții se lățeă dincolo de Călmătui, ca o 
pată uriașă de păcură. — Să fie a dracului 
de capră că mi-a mâncat sufletul!“ 

Văzându-l așa de amărit, căutarăm să-l 
mai îmbărbătăm. 


„Ei vedeţi!... Acù vași fi dat carne de 
capră!! Măăi, da prost am mai fost!“ 

Văzând că iarăși începeă să-și mânânce 
sufletul, ne luarăm rămas bun. Dar el ne 
petreci! până la podul Călmățuiului, și când 
să ne despărțim, ne întrebă cu o voce rugă- 
toare: 

„Oare să mă coste mult drumul până la 
munte ?.... Vreau să mă duc la o vânătoare 
de capre, că până ce n'oi ucide una, nu mai 
am odihnă....“ 

Când i-am răspuns cam cât 
Bulbuc plecă ușor capul: 

„N'am de unde!“ 

Și se despărți de noi oftând, ca și când 
sufletul i-ar fi fost încărcat de o mare răs- 
pundere... 

Turnu-Măgurele. 


l-ar costă, 


Al. Cazaban. 


nA 

Sonet. 


Cu soarele ce prinde să răsară 
Răsar din vânt surisuri de Dalile 
Ce ne-amăgesc de-alungul unei zile... 
Ca să ne lase singuri mai pe sară; 


Simțim atunci și visuri şi idile 
Și le vedem cum ni se 'ngroapă iară 
În adâncimea liniştei de-afară, 
Lucind tot mai puțin și mai umile... 


Și azi așa... și tot așa de-apururi; 
Ne facem cârji din umbre și himere 
Ca să urcăm al zilelor calvar... 


Târziu, printre noptatice contururi 
Privim cum ni se ’neacă în tăcere 
O zi pierdută iarăși înzadar! 


Z. Bârsan. 


oee] 


O discuție la Junimea.’ 


lată discuția ce a avut loc cu ocazia cetirei poe- 
ziei lui Bodnărescu: Pe mare. 

Printre diferitele curente estetice, care agitau Ju- 
nimea, erau două mari cari o separa în două tabere 
opuse. 

Întâiul curent constă a se susţineă că materialul 
poetic, de unde un poet poate să-și ia inspiraţia, este 
mărginit şi anume: din credinţele antice mitologice, 
din credinţett şi eresurile omenirei, fie şi chiar cele 
populare ale noastre. lar din contră, ştiinţa modernă 
şi toate teoriile şi descoperirile noi nu numai că nu 
sunt un element pceiic, dar dimpotrivă ucid inspiraţia 
şi scoboară nivelul poeziei. . 

Al doilea curent susțineà din potrivă că ştiinţa 
modernă şi descoperirile ei sunt un puternic mate- 
rial de o inspiraţie şi o fecunditate poetică mare, 
mult mai mare decât credinţele naive mitologice și 
eresurile băbești, și că poezia viitoare va aveă o des- 
voltare mult mai înaltă şi mai impunătoare decât cea 
eșită din vechile credinți. 

Întâiul curent eră reprezentat prin marea majori- 
tale a Junimei, în frunte cu Ştefan Vârgolici, Naum etc. 

Al doilea curent, mult mai răstrins, fusese adus în 
Junimea de Lambrior și mai cu seamă de mine, sus- 
ținut în parte de Alexandru Xenopol și mai târziu de 
Vasile Toma. 

D. Maiorescu nu se pronunţase categoric contra nici 
unui sistem, înclină evident însă pentru cel dintâiu, 
de vreme ce de multe ori stabileă teoria că: poezia 
îşi are materialul ei propriu și nu orice materie sau 
orice gen de cunoştinţe pot da loc la creaţiuni poetice. 
Aşa, de câteori n'am auzit pe d-l Maiorescu susținând 
că tema patriotică nu poate da loc ia adevărate in- 
spiraţii poetice, materialul fiind impropriu, de aseme- 
nea politica și altele. Pe baza acestora condamnă 
întreaga mișcare de poezie patriotică din ţară. In 


1) Din vol. „Amintiri dela Junimea din laşi“, despre 
cari am vorbit în unul dintre num. trecute. 


această privință avea şi nu aveă dreptate, după cum 
voiu arătă în curând. 

D-l Negruţi şi el eră mai mult partizanul vechei 
credinţi estetice. 

Cât despre d-l Pogor, nu aveă o părere pozitivă, 
d-sa susținea când o teoric, când alta, după cum eră 
prezentată mai bine sau mai mediocru, iar spiritul 
său eminamente estetic, aprobă tot ceeace eră frumos 
Şi simţit, fără a voi să se încurce în chestii de doc- 
trină şi de şcoală. 

Ca o consecvență a celor două doctrine de mai 
sus, decurgeă o altă decsebire mult mai profundă 
între noi. Sub influenţa filozofiei metafizice germane 
Și a uuui panteism nou, una din temele preferate ale 
lui Bodnărescu mai cu seamă, eră punerea în versuri 
a neastâpărului sufletului omului pentru a află ce este 
dincolo de lumea cunoscută. După această școală, ca 
şi după filozofii care o inspiră, omul este vecinic chi- : 
nuit de întrebarea: Cine a făcut lumea? Cum s'a 
născut ea? Ce are să devină universul? Ce loc avem 
noi în lume? Etc. 

Din contră, adepţii filozofiei pozitive al cărei repre- 
zentant eram eu, ne ridicam vecinic în contra acestui 
fel de chinuri artificiale pe care poeții pretind 
că le simțesc, căutând a rezolvi problema cauzelor 
finale şi a celor primordiale. Noi nu admiteam ca să 
se facă oftaturi şi plângeri pe această temă, redu- 
când-o numai la oarecare juste proporții. 

Odată pus in cunoștință cetitorul de acestea, îi 
va veni uşor ca să înţeleagă discuţiile estetice din 
Junimea. 

După cetirea poeziei Pe mare a lui Bodnărescu, 
d-l Pogor zise: 

— Discuţia este deschisă, care are de spus vre-o 
prostie s'o spună. 

Ștefan Vârgolici zise: 

-— Se înţelege că poezia e frumoasă cu stelele ei 
călătoare şi cu intrebarea oare ce se petrece pe acolo 
printre stele; dar eu mărturisesc că mi se pare mai 

poetică concepţiunea antică, care făceă din cer o boltă 
statornică ţintuită cu cuie de aur strălucitoare. lar 
Apolon eșind cu carul său măreț şi străbătând cerul 
cu cursierii lui de foc, eră ceva de toată frumseţea. 

— Contestez, am răspuns eu, aceste aprecieri care 
mi se par greșite. Cei antici având un orizont măr- 
ginit de cunoştinţi, în care eroarea de multeori domina 
observaţiile juste şi având cunoştinţi foarte reduse 
geografice, etnografice, astronomice, etc. inspiraţia lor 
nu a fost decât foarte rar grandioasă, iar poezia lor 
destul de mărginită ca perspectivă. 

Evident că exagerâm, dar fondul îl cred şi acuma 
foarte just. 

- Cum, sări Miron Pompiliu, dar se poate ceva 
mai frumos şi mai poetic decât mitologia greacă pre- 
cum și ideea ce-și făceau ei de zei de lume? Da, 
acele frumoase metamorfoze! Dar credința despre 
semizei? Dar lupta dintre dânşii? Se poate ceva mai 
frumos! 

Aceste cuvinte ale lui Miron Pompiliu fură apro- 
bate de mulţi, iar Beldiceanu, Xenopol şi alţii îmi 
ziseră: 

— Lasă, Panule, nu mai susțineă asemenea lucruri, 
aceste sunt paradoxe. 

Aceste cuvinte mă înfierbântară şi răspunsei cu 
multă vivacitate: 

— Aşa, apoi să vă arăt că nu ştiţi ce susţin și că 
confundați două lucruri deosebite. Eu susţin că cei 
vechi au avut foarte puţină fantazie poetică și că noi 
modernii o avem incomparabil mai mare. Să nu uitaţi, 
că ceeace numiți d-voastră imaginația poetică, la 
cei vechi nu eră fructul fantaziei poetului, ci erau 
credințele religioase, sociale și cosmice ale lor, eră 
sistemul religioso-filozofic al Grecilor, în care ei cre- 
deau cum credem noi în adevărurile pozitive ale 


său, nu cră imaginaţie pentru dânșii, eră o credinţă, 
fabutele. din mitologia lor erau dogme religioase, ei 
credeau în metamorfoză, metempsichosă, în zei, în 
zeițe, etc. Prin urmare poeţii lor, afară de cei lirici 
care descriau şi analizau sentimentele şi foarte puţin 
incă şi acestea, nu făceau decât să copieze şi să 
reproducă credinţele contimporane. Este ca un poet 
modern care ar pune in versuri credinţa noastră des- 
pre fulger, despre ploaie și alte fenomene meteoro- 
logice. Noi modernii care avem alte credinţe, luăm 
drept fantazie poetică credinţele celor vechi. Noi gă- 
sim în ele poezie, fiindcă nu mai credem întrânsele, 
cei vechi nu găseau decât adevăruri, partea poetică 
eră foarte puţină. , 

Această tiradă cam linişti pe cei care se ridicaseră 
în contra mea taxându-mă de paradoxal. 

Atunci d-l Pogor se amestecă și el în discuţie 
şi-mi zise: 

— Foarte bine, dar crezi d-ta că cunoştinţele 
noastre pozitive pot provocă inspiraţie poetică? De 
vreme-ce totul e cunoscut, ce-i mai rămâne poetului? 

— Mai întâi totul nu poate fi cunoscut în dome- 
niul ştiinţei, îi respunsei eu; pe urmă poezia nu con- 
sistă în a inventă teme, ci a exploată o temă cunos- 
cută din puncturi de vedere necunoscute, fie de gån- 
dire, fie de sentiment. Dacă până acum nu avem 
poeţi mari, în sensul filozofiei pe care o susţin, este 
că adevărurile ştiinţifice au fost până acum exploa- 
tate numai din punct de vedere utilitar :şi mau pă- 
truns nici nu sunt aşa răspândite pentru a fi cepions 
tate din punct de vedere literar şi estetic. 

Discuția continuă pe această temă > niesiecâid uzata 
întrânsa principalii membri, Lambrior şi Xenopol, 
până ia oarecare punct susţinându-mă, alţii combă-. 
tându-mă. 


ştiinţei. Când din soare făceau un Apolon cu carul G. Panu. 
za 
bd e w `~ 
Dări de seamă. 


Tudor Pamfile, Jocuri de copii, ed. Acad. Rom. 
Bucureşti, 1909. Un vol. de 98 pp. Preţul? 

Este a VI-a lucrare — a V-a incă ma apărut — 
din publicația academică a culegerilor şi studiilor 
apărute sub titlul „Din vieaţa poporului român“. 

Cartea aceasta a d-lui T. Pamfile conţine întregiri 
şi urmări la două din publicaţiile sale, tot sub titlul 
„Jocuri de copii“, tipărite în memoriile secţiunii 
literare a Academiei (Tom. 28 și 29); — fără aceste 
două din urmă, cartea de faţă nici mar puteă îi ințe- 
leasă pe toate paginile sale. 

Materialul este împărţit în: „jocuri de copii“ şi 
în „cântece de luare în râs și altele“. 

La jocuri de copii găsim: jocuri propriu zise 
sorţi, jocuri cu păcăleli, joace (!), jucării (dăspre 
fluiere şi mijloace de cântat), diverse. Tot aici la jo- 
curi,de copii aflăm — deși nu mai corespunde titlu- 


` 


lui, — un capitol despre jocuri de flăcăi şi fete 
mari, cu câteva melodii poporale puse pe note; 
dar toate acestea (pag. 6-16) sunt expuse cu multă 
lipsă de unitate și puteau fi suprimate. 

La cântece de luare în râs se află: cântece cătră 
oameni, cătră vietăţi, lucruri, apoi jocuri de 
cuvinte, glume, formule de păcălelii, între- 
bări, probleme și frământări de limbă. 

Partea covârșitoare din această ultimă publicaţie 
a d-lui T. Pamfile este adunată din mai multe co- 
lecţii şi reviste, ca să fie mai la îndemână celor ce 
se interesează de literatura Popolul, de arta şi obi- 
ceiurile lui. 

Colecţiile jocurilor de copii vor puteă fi întrebuin- 
tate de toți autorii, cari iau asupra lor sarcina de-a 
întocmi scrieri de jocuri româneşti pe seama 
școlilor şi a familiilor noastre. 

S'a şi lucrat ceva în materia aceasta a jocurilor 
pentru tinerimea şcolară: s'au tipârit in Bucureşti 
câteva manuale cu jocuri româneşti pentru copi 
şcolilor primare din ţară. 

Este, negreşit, un deosebit interes naţional, ca ma- 
teria să fie completată şi perfecționată din ce în ce 
cu alcătuiri scoase din felul de a fi al poporului ro- 
mân, şi înlăturând tot ce este nepotrivit pentru copiii 
noștri. 

* 

Glosarul dela sfârşit este, ca de obicei, foarte 
„preţios. Dăm următoarele pilde: 

„Umblă cu ciolane 'n brâu“ = cu ceva care.să 
înfricoşeze pe alții. „Umblă după ciolan“ = după os 
de ros. i 


„Stă băț“ = încremenit. „Se dă prin băț (cum se 


dă cânele) de obraznic ce e! 
„I-a ieșit duhul (nume rău), ca de popă tuns“. 

„Nu te mai burzoi (răsti, burzului) la mine!“ 

„L-aştept să vină când de când“ (din clipă în clipă). 

„A prins la colț“ = s'a obrăznicit. 

„Câtu-i cucul!“ = niciodată. 

„Împletește cozi albe“ = e fată bătrână. 

„Dus“ = nebun: „mă iau după toţi duşii!“ 

„Te dau pe foaie“ = te bat. 

„Potrivește și el cu lupul din gât“ = ce lacom. 

„Om îmbrobodit“, bărbat înșelat de femeie, om cu 
corniţe. 

„Știu eu cât îi plăteşte osul“ = ştiu ce putere are. 

„Crescut-au sămănăturile părete“ (= inaite şi fru- 
moase). „Te scriu pe părete“ = te izbesc, să rămâi 
lat. „Se uită pe păreţi“ = mascultă 

„Spune minciuna cu şart“ = frumos, 

„Umblă teleleu“ = fără căpătâi. 

„Spăl gâtul“ = „ud măseaua“ = 
stață“ = beau după lege, ș. a. ș.a. 


„trag la mu- 


E. H. 


Sa 


Cronică. 


Adunarea generală a „Asociaţiei“, care a avut 
loc in Sibiiu, la 12 şi 13 Octomvrie n., nu s'a deosebit 
de celelalte adunări generale, mișcându-se și aceasta, 
fără variaţie, în făgașul oficial al programului obișnuit: 


serviciu divin, discurs de deschidere, examinarea ra- 


portului comitetului central: şi, după o discuţie scurtă, 
" aprobarea acestui raport. 

Asociaţia, conform raportului alcătuit cu multă 
conștienţiozitate, cu sfârșitul anului 1908 aveă o avere 
de 932,088 cor. 97 fil. (cu 39,696 cor. 50 fil. mai mare 
decât în anul 1907); numărul. membrilor eră de 2741 şi 


anume: 103 fundatori, 274 pe vieaţă, 1478 ordinari şi: 


` 886 ajutători. In cursul anului 1908 s'au ţinut 354 pre- 

legeri poporale (cu 40 mai multe decât anul trecut) 
şi 51. conferenţe. Numărul despărțămintelor eră de 
56, numărul agenturilor de 206, dintre cari, însă, prea 
puţine au desfăşurat vre-o activitate cât de puţin 
mulțumitoare. La adunarea generală s'a incassat dela 
membri noi suma de 2900 coroane. 

In jurul acestor cifre s'au învârtit şi propunerile 
prezentate adunării generale din partea unor membri 
ai ci: cum Sar puteă spori numărul membrilor, cum 
sar puteă da avânt despărțămintelor, etc., propuneri 
cari s'au dat spre studiarea comitetului central. 

După ani îndelungați, pentru întâiașdată ni s'a dat 
prilejul fericit de-a vedeă din nou la adunarea gene- 
rală a celei mai înalte instituţii culturale românești 
— un prelat român. Asistenţa |. P. Sf. Sale a mitro- 
politului Meţianu se datorește şi ea, poate, în rândul 
întâi împrejurării că în discursul de deschidere, rostit 
de d! Andreiu Bârseanu, vicepreşedintele Asociaţiei, 
s'a pomenit, in cuvinte calde și avântate, de meritele 
neperitoare ale „marelui Arhiereu şi Român Andreiu 
Șaguna, care a pus temeliile Asociaţiei noastre“... 


La alte adunări, prelaţii noștri obișnuiau să trimită 


` telegrame de felicitare şi incurajare. De data aceasta 


s'a întâmplat, însă, un lucru ciudat: nici mitropolia 
din Blaj, nic? episcopiile dela Oradea mare şi Lugoj 
mau voit să ştie de adunarea generală din anul acesta... 

In cursul adunării generale s'au ţinut două confe- 
renţe: în ziua întâi a d-lui I. Agârbiceanu, pe care o 
publicăm în numărul de faţă, iar a doua zi a d-lui 
Dr. V. Branişte despre regretatul Alexandru Mocsonyi, 
fost președinte de onoare al Asociaţiei. 

Anul viitor adunarea generală se va ţineă la Dej, 
jar în 1911, când se implinesc 50 de ani dela infiin- 
tarea Asociaţiei, — în Blaj. 


* 


Centenarul lui Șaguna. Sărbătorirea aniversării 
de-o sută de ani dela naşterea celui mai mare Arhiereu 
român a adunat la Sibiiu şi Reşinar lume românească 
cum rar am mai văzut. Au fost reprezentate toate 
ținuturile românești, toate instituţiile noastre cultu- 
rale, toate societăţile studenţeşti, mai multe reuniuni 
de femei, reuniuni învăţătoreşti etc,... Toate aceste 
le ştim, însă, numai pe temeiul informaţiilor noastre 
particulare, căci la serbări nu am văzut nici un semn 
prin care să se fi dovedit asistența numeroşilor re- 
prezentanţi. 

Serbările au decurs în cadrele oficiale stabilite 
înainte: Duminecă (17 Oct. n.) — serviciu divin şi 
parastas în biserica catedrală, după amiazi şedinţă 
festivă a societății teologilor „A. Șaguna“, seara con- 
certul reuniunii meseriaşilor români. Luni — pere- 
grinaj la Reșinar, la mormântul lui Şaguna. In amândouă 
zileie ni s'a dat să ascultăm din gura Mitropolitului 


acelaș discurs de comemorare, cald și bine chibzuit, 

dar lung, mult prea lung pentru astfel de ocazii rare, 
unde caută să sc exprime sentimentele unei nenumărate 
mulțimi. Șaguna ma fost al unui Singur om, nici al 
unei singure generaţii sau clase; cl a fost şi e al nostru 
al tuturora: şi tineri şi bătrâni, şi mireni și clerici... 
şi nu S'au auzit, la mormântul din Reșinar, decât trei 
glasuri. Discursul mitropolitului trebuiă redus — mai 
ales că o zi înainte se cetise in toate bisericile ro- 
mâne din arhidieceză — făcându-se loc discursurilor 
scurte ale celorlalţi admiratori ai lui Șaguna. Preoţii, 
invățătorii, studenţii şi ceilalți mulţi să nu îi avut ce 
spune la mormântul celui care a fost de-opotrivă de 
mare şi ocrotitor pentru toţi?... Aşa, reprezentanţii 
societăţilor şi instituţiilor culturale mau avut în Re- 
şinar alt rost decât să sporească şi ei mulţimea ce 
se înghesuiă în jurul bisericii... fără să vază sau să 
auză multe lucruri. 

Dealtminteri serbările au avut un caracter foarte 
solemn. Pe-o zi de toamnă de rară frumseţe — pare că 
şi cerul voiă să prăznuiască — peregrinajul la Reşinar 
a fost un moment de recreaţie sufletească pentru 
toți: şi cărturari şi țărănime, — poate mai bine de 
4000 de inși — cari au venit să vază mormântul celui 
mai mare arhiereu român. 


* 


Concertul „Reuniunii române de muzică“ din 
Sibiiu. După frământări îndelungate, „Reuniunea ro- 
mână de muzică“ din Sibiiu pare a fi ajuns, insfârșit, 
în alvia unei desvoltări liniştite şi roditoare Concertul 
dela 13 Octomvrie n. al reuniunii noastre, dat sub 
conducerea noului ei dirigent, di Liviu Tempea, în- 
dreptăţeşte așteptările noastre să vedem reînviind re- 
numele de odinioară al acestei reuniuni. 

Fără să fi avut la dispoziţie timp mai indelungat 
pentru studiarea pieselor de concert şi repetițiile ne- 
cesare, di Liviu Tempea a ştiut să aranjeze un con- 
cert cum de mult n'am mai auzit dela reuniunea 
noastră. Corul mixt a executat cântecele cu o preci- 
ziune desăvârșită. D-na Veturia Triteanu în duetul 
din „Der fliegende Holländer“ a fost la culmea ta- 
lentului său, iar d-l Oct. Mureşianu — partenarul ei 
în duet — a ştiut să se menţină, cu onoare, şi ală- 
turea de celebra noastră artistă. 

D-1 Liviu Tempea a debutat cu două puncte: 
„Soirces de Vienne“ și „Variaţiuni româneşti“, exe- 
cutate la pian cu o măiestrie desăvârşită şi la înăl- 
țimea faimei de pianist eminent ce-i premersese. 
Am putut să admirăm și talentul său de compozitor 
în „Rugăciune“ și „La arme“, două coruri mixte bi- 
sate şi primite cu aplauze îndelangate. Mai ales „La 
arme“ dovedește o mare putere de interpretare şi 
înţelegere a sufletului românesc. 

Felicităm „Reuniunea română de muzică“ pentru 


noul ei dirigent... 
* 


Teatru românesc în Sibiiu. După o pauză inde- 
lungată, prea îndelungată, din nou am avut prilej să 
asistăm la o reprezentație teatrală dată de diletanţi 
români. În zilele de 14 și 15 Octomvrie n., cu prilejul 


Nrul 21, 1909 


adunării generale a Asociaţiei,' s'a reprezentat în 
teatrul orăşenesc „La Șezătoare“, icoană din popor, 
text de d-nii C. Sandu-Aldea și Dr. 1. Borcia, muzica 
de Tib. Brediceanu — şi drama întrun act „Jertfa“ 
de I. G. Miclescu. 

Despre piesa d-lui Tib. Brediceanu a mai fost vorba 
in revista noastră cu prilejul premierii care a avut loc, 
tot in Sibiiu, la 2/15 lunie a. tr. (vezi „L.“ nrul 14, 1908). 
De-atunci, d-l Brediceanu a mai găsit în bogăţia mu- 
zicei noastre poporale câteva mărgăritare alese cu 
cari a impodobit „icoana din popor“, cum işi numeşte, 
cu prea multă modestie, — opereta poporală. Inter- 
pretatorii rolurilor au fost aproape toţi ceice le-au 
interpretat şi în anul trecut. Numai în rolul lui Sorin 
(bariton) am avut un nou interpretator, pe d-i Octavian 
Mureşian. 

Am admirat şi de data aceasta vocea minunată şi 
jocul plin de temperament al d-nei Veturia Triteanu 
şi al d-lui Octavian Mureşianu, și ne-am convins din 
nou de talentul de actor al d-lui luliu Enescu, con- 
ducătorul harnic al diletanţilor români din Sibiiu. 
Celelalte roluri, mai mici, au fost de-asemenea bine 
susținute. 

Drama d-lui |. G. Miclescu „Jertfa“ ne-a adus o 
surpriză: în această piesă a debutat pentru întâiaş- 
dată d-şoara Claudia Goga, dând dovadă de-un talent 
dramatic de-o putere neobişnuită. Jocul ei natural! și 
neforțat, mişcările ei vii şi pline de temperament 
ne-au făcut să uităm atât lipsurile piesei (lipsa de o 
acțiune puternică), cât şi — mai ales — jocul d-lui 
N. Băila, care s'a străduit să interpreteze un rol ne- 
potrivit fizicului şi temperamentului său. D-na l. Vă- 
tăşan, în rolul mamei îndurerate, a fost o bună par- 
tenară a d-șoarei Goga. 

In ambele seri, sala vastă a teatrului orăşenesc a 
fost tixită de lume, care a adus ovaţii sgomotoase 
debutanţilor. : 

T A. Baltazar, un tânăr şi mult promiţător pictor 
român, a murit la 26 Septemvrie v., în vârstă de- abia 
30 de ani, — în atelierul său din Bucureşti, „unde 
lucrase cu dragoste şi devotament pânzele sale fru- 
moase, izvorite dintr'o minte superioară şi un suflet 
ales şi rar“... 

A. Baltazar a atras atenţiunea lumii artistice prin 
expoziţia ce a aranjat-o, în anul 1907, întruna din 
salele Ateneului din Bucureşti. Deşi expoziţia nu i-a 
adus succesul aşteptat şi nu i-a făcut cu putinţă să-şi 
realizeze visul de-a face o călătorie de studiu la 
Paris, — Baltazar a muncit înainte cu dragoste şi 
stăruință până în cele din urmă clipe... 

* 


t Cesare Lombroso, una dintre cele mai înalte 
somități ale medicinei contimporane, a răposat la 
16 Octomvrie n., în vârstă de 73 ani. Născut în Verona, 
la 1836, a studiat în Turino, Pavia și Viena. La 1862 
ajunge profesor de psihiatrie în Pavia, apoi director 
al institutului de alienaţi din Pesaro, iar mai târziu 
profesor de medicină legală și psihiatrie la universi- 
tatea din Turin, 


www.dacoromanica.ro 


Nru! 21, 1909, 


LUCEAFĂRUL 491 


Operile cari l-au făcut nemuritor sunt, mai ales, 
„Geniu şi nebunie“ şi „Crima, cauzele şi remediile ei“, 
prin cari pune bazele şcoalei de antropologie şi so- 
ciologie criminală. 

In vremile din urmă, Lombroso s'a ocupat şi cu 
probleme spiritiste. 7 

lancu Prostu. E un nume care preocupă cercurile 
literare în momentele lor de veselie. Articolele acestui 
autor se cetesc cu adevărată plăcere când vrei să te 
distrezi cu capriciile prostiei omeneşti. Talentul lui 
nu e fecund, dar destul de consistent pentru a creă 
opere durabile. Nu de mult a închinat și cetitorilor 
„Luceafărului“ o mică capodoperă, în care prostia e 
înviorată de obrăznicie. In această capodoperă se 
ocupă de noi, crezând că îi vom da prilej la creaţiuni 
noi, răspunzându-i ca unui om în toată firea. Și dacă 
am aveă timp să batem toaca la urechea tuturor scur- 
ților de minte, i-am împlini cu plăcere așteptările. 
Dar nu avem vreme de pierdut. Poate se va găsi 
cineva să cetească creaţiunile mâăestrului prostiei lite- 
rare românești — și poate ii va jertfi câteva clipe 
de veselie pentru a-l îmbărbătă la scris. Pentru orien- 
tarea celor ce ar vrea să se intereseze de operile lui 
lancu Prostu, putem spune că iscălește sub pseudo- 
nimul: I. Scurtu. * 


Știri. llustraţiile acestui număr ne-au fost puse la 
dispoziție de, cătră d-! Ştefan Buzilă, preot în Sån- 
iosif, care lucrează la monografia acestei comune. 
„ Sâniosif e situat lângă Rodna-veche, comitatul Bistrița- 
Năsăud, şi are 789 locuitori, toți români. 

llustrațiile nu au nevoie de-o explicație mai amă- 
nunțită. 

* Erată. La poezia „Pentru lege“ din nrul 20, în 
partea a treia „Asfinţit“, versul întâi, rândul prim, în 
loc de lanul! sa cules lacul. 


== 


Poşta Redacţiei. 
— Manuscrisele nu se înapoiază. — 


T. R. (Bl.) Din fiecare câteva rânduri... adorabile. 
Incepem cu „Sonet“: i 
Trece cea mai frumoasă regină 
Pe frunza de arbori şi pomi. 
l-au plecat înainte zefiriomi (!) 
Vestitori de pace senină. 
Se ’nchină revirul (1!) încoace sfios etc... 


Și încolo se leagănă blând 
Pornește un şopot de ramuri, trezând 
Ca-o vrajă trandafirul spinos. 


Domo! se ’nfioară apa arginţie, 
Ca pe liră-o şoaptă spontanee, 
Visătoare, cea mai dulce arie. 

lară tu care treci pe alee, 


De ce rece rămâi la toate 'm vecie 
Și o caldă privire mwai fee? 


Apoi o strofă din „in aşteptare“: 
La casa cu pridvorul larg 
Bat in seri senine... 
Până aici a mers foarte bine, dar ascultă cum ur- 
mează cu harabaua: 
lară dorul inimii în prag 
Singur ţie se 'nchină fată jună. 


În aşteptare ie acum: 

Insenină-i iară firul 

Intunecatelor nădejdi, 

Tu, ce porţi în zâmbet trandafirul. 


Și sfârşim cu „Revedere“: 
Azi din comoara-aceea o rază nu mai e: 
Doar singuri trandafirii mai stau în floare 
In zimbetu-ţi şi azi copilăresc... Blând, 
Undeva, departe, plâng note 'n cărare!... 
Manuscriptul îl păstrăm. 


V. Graur. Vei rămăneă necunoscut, cum necuno- 
scute vor rămâneă și poeziile d-tale. 


S. B. — B. Mai încercaţi, poate veţi reuşi să treceţi 
pragul acestei rubrici cu atâția spini... O singură 
strofă ne-a plăcut mai mult: . 

lar tu gingaşă și tristă 

Mă priveai cu ochi căprui, 
Cum plecam din satul vostru 
Biet copil al nimănui. 

Versificaţia curge ... şi 'ncetul cu încetul vor veni 
şi ideile. 

N. S. O publicăm întreagă, având părți cari promit. 

Ades’ pe ceriul siniliu. 
Ades’ pe ceriul siniliu 
Popas de-şi face luna, 

Mă bântue un dor pustiu, 
Mai drag ca "'ntotdeauna. 


Și dacă plopi cu foi de-argint 
Işi freamătă doinirea, 

Spre tine, Fir de Mărgărint, 
Imi pleacă 'n zbor gândirea. 


Şi dacă paserile-au prins 
Ca să se cheme 'n crâng, 
Mă arde vrerea ’n foc nestins, 
La piept ca să te strâng. 


Și dacă râul murmurând 
Se plânge pietrilor, 
Mă leagă strâns pe mine-un gând, 
Subt ochii tăi să mor. 
` „Pietrilor“ nu prea rimează cu „mor“. 
A.F. Cum nu? O publicăm cu cea mai mare plăcere. 


Doamnei... 


Ai părul ondulat şi moale 
Ca răsfirata spumă, 

Dar... niciodată nu te prinde, 
Când râzi ușor, vre-o glumă... 

Cu graţii corpul tău se mișcă 
In ondularea trenii, 

Dar... vezi atât de rău îţi şade 
Un tremurat al genii... 


Cu rime pline-aseamăn dinţii 
In viul, caldul râs... 

Dar... strică-atât de mult, ştii bine, 
Șiretul tău surâs... 


... De ce să caţi cu-așa ardoare 
. Al înțelegerilor măr. . .? 
Ci frumuseţea ta, o doamnă, 

E ’n râs, în trenă şi în păr... 


L. R. S. „Aşi vrea... şi nu știu ce-ași mai vrea.“ 
Nici noi nu știm. 


Duşan. Versuri frumoase și simţite, dar prea puţin 
potrivite pentru publicitate. Poate altele. 


E. G. B. (Bistriţa). Strofa din urmă din „Ne aş- 
teptăm“ promite ceva. 
Pribegi veniţi din alte lumi, 
Rotind prin haos, ne cercăm... 
Și dacă ’n veci nu ne "'ntâinim 
E doar (!) că 'n veci ne așteptăm. 


Rimele sunt slabe. Trimiteţi-pe şi altele. 


D. N. C. Bucureşti. Prea e sinceră să nu o dăm 
precum urmează: 
Chiemare. 
Hai, frumoasa mea dudue 
Să 'mpletim un gând şi-un dor, 
Nucii iarăşi să ne spuie 
Basme vechi din frunza lor. 


Indelung susură prunii, 
Cum miroase-a rosmarin, 
Ceru-i plin de vraja lunii, 
Sufletu-mi de tine-i plin. 


Vin-o ’n liniștea măreaţă, 
Satul tot e adormit — 
Până ’n zori de dimineaţă 
Numa bine-i de iubit! 


In căldura "'mbrăţişării 

Să te culci pe braţul meu, 
Ca talazurile mării 

Ce voiu legănă mereu. 


Noaptea-ţi va stropi cu rouă 
Păru ?n valuri, mătăsos; 
Ni-ar surâde vieaţa nouă 
Basm de-apururi luminos. 


Ritmul inimei ce bate, 
Străbătută de noroc, 

Va sclipi 'n eternitate — 
Strop tremurător de foc. 


sa 


Aviz. 


Rugăm toți abonaţii noștri în întârziere cu 
plata abonamentului să binevoiască a achită 
Sumele cari ne datoresc, având și noi — tu 
apropierea sfârșitului de an — plăți mari 
de făcut. 

Preţurile de abonament sunt: 1 an 12 cor.; 
6 luni 6 cor.; 

„Ediția pentru preoţi săraci, învățători și 
studenți, 1 an 8 cor.; 6 luni 4 cor. 

Adm. „Luceafărului“, 
* 


La schimbări de adresă rugăm să se 


indice întotdeauna numărul fășiei și să se 
alăture 20 bani în mărci poștale. 


Redactor: OCT. C. TĂSLĂUANU. 


Nr. 1197—1909. 


Concurs. 


Comitetul „Asociaţiunii pentru literatura 
română și cultura poporului român“ publică 
concurs pentru: 

O bursă de K 100 (una sută) anual din 
„Fondul Avram lancu“, destinată pentru 
tineri români dela școalele secundare. 

Petiţiile se vor adresă comitetului central 
al „Asociaţiunii“ în Sibiiu, strada Morii Nr. 6 
până la 3 Noemvrie n. a. c, împreună cu 
următoarele acluze în original sau în copie 
legalizată: 

a) certificat de botez; 

b) atestat școlar; 

c) atestat de paupertate. 

Sibiiu, din ședința comitetului „Asocia- 
țiunii“ ţinută în 9 Octomvrie 1909. 


Iosif Sterca Şuluţu 
prezident. 


„Sentinela“ 


institut de economii şi credit ca societate în Satul- 
nou, cu filială în Sân-Mihai, efectuește toate opera- 
țiuniie de bancă. După depuneri plăteşte 5%, interese 
şi darea după acestea. Depuneri se pot trimite şi cu 
posta, spre care scop se dau cecuri postale dela institut. 
Pentru noua emisiune de acţii, cu 110 cor. pentru 
acţionari şi 112 pentru neacţionari se pot cere prospecte. 


15-51 Direcțiunea. 


TIPARUL LUI W. KRAFFT ÎN SIBIU. 


www.dacoromanica.ro 


